# 'Se' toisesta maailmasta

### Wikipedia

Elokuvan mainosjuliste

'Se' toisesta maailmasta (alun perin The "Thing" from Another World) on 1951 valmistunut yhdysvaltalainen tieteiselokuva. Sen ohjasivat Christian Nyby ja Howard Hawks John W. Campbellin salanimellä Don A. Stuart vuonna 1938 julkaistun novellin Olento (Who Goes There?) pohjalta.

John Carpenter ohjasi aiheesta uudelleenfilmatisoinnin vuonna 1982. Elokuva julkaistiin DVD:nä 2003. Carpenterin elokuva ei menestynyt erityisen hyvin. Uusintaohjaus oli alkuperäistarinalle huomattavasti uskollisempi.

Elokuvan tunnetuin repliikki on lehtimies Scottyn varoitus: "Tarkkailkaa taivasta" (Watch the Skies!).

## [muokkaa] Juoni

Varoitus: Seuraava kirjoitus paljastaa yksityiskohtia juonesta.

Elokuva sijoittuu Pohjoisnavalle 1949. Tutkimusaseman miehet havaitsevat maahan syöksyvän 'tunnistamattoman esineen'. Kun he löytävät sen, he tajuavat sen olevan avaruusalus. Retkikunta yrittää räjäyttää aluksen jäästä esiin, mutta räjähdys tuhoaa aluksen.

He löytävät kuitenkin jäästä avaruusolennon ruumiin ja tuovat sen tutkimusasemalle, missä jää olennon ympäriltä epähuomiossa sulaa ja hirviö karkaa. Koirat hyökkäävät olennon kimppuun ja purevat poikki sen toisen käden. Tiedemiehet tutkivat kättä joka lämmettyään herää henkiin, ja toteavat olennon olevan eräänlainen kasvi joka käyttää verta ravinnokseen.

Pian tutkimusaseman miehet huomaavat ettei olentoa voi tappaa tavallisilla aseilla. Se on myös hyvin voimakas; hirviö kasvattaa menetetyn käden tilalle uuden. He yrittävät polttaa sen paloöljyllä, mutta olento pakenee. Se imee veren kuiviin kahdesta tiedemiehestä ja haavoittaa vielä kahta. Tiedemiehet onnistuvat kuitenkin rakentamaan ansan hirviölle ja tuhoavat sen sähköllä.

## [muokkaa] Näyttelijät

- Margaret Sheridan – Sihteeri "Nikki" Nicholson
- Kenneth Tobey – Kapteeni Hendry
- Robert Cornthwaite – Tohtori Carrington
- Douglas Spencer – Ned "Scotty" Scott
- William Self – Korpraali Barnes
- James Arness – Avaruusolento

## [muokkaa] Aiheesta muualla

- 'Se' toisesta maailmasta IMDb:ssä
- Näyte novellista Who Goes There?

Haettu osoitteesta http://fi.wikipedia.org../../../27/s/e/%27Se%27_toisesta_maailmasta_63e8.html

Luokat: Tieteiselokuvat | Yhdysvaltalaiset elokuvat | Vuoden 1951 elokuvat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Italiano
- Svenska